Nabonidus

Si Nabonidus  (Kunepormang Babilonyo:  (; na nangangahulugang Nabû-naʾid, "si Nabu ay pinuri") ang huling hari ng Imperyong Neo-Babilonya na naghari mula 556 BCE hanggang 539 BCE at tinalo ni Dakilang Ciro ng Imperyong Persiyano.Si Ciro ay pumasok sa Babilonya nang mapayapa at walang digmaang nangyari. Pagkatapos nito, ang Babilonya ay isinama sa Persiyanong Imperyong Akemenida bilang isang satrapiya.

 Ang mga pinagmulan ni Nabonidus ay hindi malinaw dahil wala siyang kaugnayan sa mga nakaraang hari ng Imperyong Neo-Babilonya. Ipinagpapalagay ng mga iskolar na siya ay nauugnay sa mga haring Babilonya sa pamamagitan ng pagpapakassal sa pamamagitan ng pagkakaraon ng anak na babae na ikinasal kay Nabucodonosor II ( 605–562 BCE). Ang ina ni Nabonidus na si Adad-guppi ay isang Asiryo o Arameo. Ang ama ni Nabonidus na si Nabu-balatsu-iqbi ay maaari ring isang Asiryo o Arameo. Ang ilang mga iskolar ay nagpalagay na ang ama at ina ni Nabonidus ay maaaring kasapi ng Dinastiyang Sarganod na mga pinuno ng Imperyong Neo-Asirya na bumagsak sa mga Babilonyo at Mga Medo noong 609 BCE. Si Nabonidus ay nahirang na hari pagkatapos mapatalsik at pinatay si Labashi-Marduk (naghari 556 BCE). Sa kanyang paghahari, pinalaki niya ang katayuan ng Diyos ng buwan na si Sin (diyos) at binawasan ang katayuan ng tradisyonal na pambansang Diyos ng Babilonya na si Marduk. Ang ilang iskolar na nagmungkahing ninais ni Nabonidus na buong palitan si Marduk ni Sin bilang Pinuno ng Panteon ng Relihiyong Mesopotamiano ngunit ito ay patuloy na pinagdedebatihan. Mula 552 BCE hanggang 543/542 BCE, si Nabonidus ay tumungo sa Tayma sa Arabia sa isang sariling pagpapatapons sa mga hindi alam na kadahilanan at sa panahong ito ang kanyang anak na si Belshazzar ang naging pinuno ng Babilonya bagaman si Nabonidus ang patuloy na kinikilang hari ng Babilonya.

Mga hari ng Babilonya